Cuneiform Tablet BIN 6 22 (NBC 4039)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-na-sú-ma a-na e-lá-lí ù a-šùr-{d}UTU-ši qí-bi₄-ma 4 ANŠE.ḪI.A ša URUDU 10 ma-na KÙ.BABBAR lu 15 ma-na ša na-ru-qí-kà i qá-tí-kà li-qé-a-ma tí-ib-a-ma a-tal-kam a-pí-iš i-lí-a wa-áš-bu i-lí-a kà-lá a-wa-tí-ni i-de₈ ú-lá a-ta i pá-ni a-ta-al-kam ú-lá a-šùr-{d}UTU-ši i pá-ni-kà li-ta-al-kam um-ma ma-ru a-ḫu-a-ḫi-ma 0.83333 ma-na KÙ.BABBAR KI {d}UTU.DUG ta-al-qé um-ma a-na-ku-ma ú-lá al-qé a-na {d}UTU.DUG ni-ìš-pu-ur-ma um-ma šu-ut-ma KÙ.BABBAR en-nu-um-ì-lí DUMU DINGIR-ba-ni il₅-qé IGI 3 DUMU GÀR en-nu-um-ì-lí áš-al-ma um-ma šut-ma ú-lá al-qé um-ma {d}UTU.DUG-ma en-nu-um-ì-lí li-it-ma-ma a-na-ku a-ša-qal šu-ma i-ta-ma {d}UTU.DUG ṣa-áb-ta-ma KÙ.BABBAR ša-áš-qí-la šu-ma la it-ma en-nu-um-ì-lí ša-áš-qí-lá ti-i-ra-tim a-na ma-lik-ke-en₆ i-nu-mì-šu-ma a-na en-nu-um-ì-lí a-dí-in